Foto: REUTERS Afg‘oniston sharqida to‘qqizta portlash sodir bo‘ldi, deb xabar berdi 1TV telekanali. Xabar qilinishicha, barcha portlashlar Nangarxor viloyatida yuz bergan. Natijada bir kishi halok bo‘lgan, yetti kishi jarohatlangan. Afg‘onistonda shanba kuni 2001 yildan buyon to‘rtinchi bor prezident saylovlari bo‘lib o‘tdi. Afg‘oniston hukumatining qonuniyligini tan olmayotgan toliblar saylovlar arafasida ovoz berish jarayonlariga xalaqit berishlarini bildirgan va fuqarolarni saylovlarda ovoz bermaslikka chaqirgandi.